ཡིག་བརྒྱ་

རྡོ་རྗེ་སེམས་དཔའི་ཡིག་བརྒྱའི་འགྲེལ་བཤད། རྡོ་རྗེ་སེམས་དཔའི་ཡིག་བརྒྱ་ནི་གསང་སྔགས་རྡོ་རྗེ་ཐེག་པའི་སྒྲིབ་སྦྱོང་གི་ཐབས་མཆོག་ཏུ་གྱུར་པ་ཞིག་ཡིན། རྫ་དཔལ་སྤྲུལ་རིན་པོ་ཆེས་མཛད་པའི་ཀུན་བཟང་བླ་མའི་ཞལ་ལུང་ལས་གསུངས་པ་ལྟར། སྒྲིབ་པ་སྦྱོང་བའི་ཐབས་གྲངས་མེད་པ་ཞིག་རྒྱལ་བས་བསྟན་པ་ལས། དེ་དག་ཐམས་ཅད་ཀྱི་མཆོག་ཏུ་གྱུར་པ་ནི། བླ་མ་རྡོ་རྗེ་སེམས་དཔའི་སྒོམ་བཟླས་ཡིན།རྫ་དཔལ་སྤྲུལ། ཀུན་བཟང་བླ་མའི་ཞལ་ལུང། Wikisource ཞེས་པ་ལྟར་རོ། །

སྔགས་འདི་ནི་བདེ་བར་གཤེགས་པ་ཐམས་ཅད་ཀྱི་ཐུགས་ཀྱི་ཡང་སྙིང་ཉམས་ཆག་དང་རྟོག་སྒྲིབ་ཐམས་ཅད་སྦྱོང་བར་བྱེད་པ། ཡི་གེ་བརྒྱ་པ་ཞེས་བྱ་བ་བཤགས་པ་ཐམས་ཅད་ཀྱི་རྒྱལ་པོརྫ་དཔལ་སྤྲུལ། དྲི་མེད་བཤགས་རྒྱུད། ཀུན་བཟང་བླ་མའི་ཞལ་ལུང་དུ་དྲངས། Wikisource ཞེས་དྲི་མེད་བཤགས་རྒྱུད་ལས་གསུངས་པ་ལྟར། སྡིག་སྒྲིབ་སྦྱོང་བའི་སྔགས་ཀྱི་རྒྱལ་པོ་ཡིན་ནོ། །

སྔགས་འདི་ལ་ཡིག་བརྒྱ་ཞེས་བྱ་བའི་རྒྱུ་མཚན་ནི། སྔགས་ཀྱི་ཡིག་འབྲུ་གྲངས་ཏག་ཏག་བརྒྱ་ཡོད་པས་ཡིན་ཏེ། དེ་ཡང་ཨོཾ་ནས་བཟུང་སྟེ་ཨཱཿ་བར་ཡིག་འབྲུ་བརྒྱ་ཚང་བ་ཡོད་དོ། །འདི་ནི་གཉེན་པོ་སྟོབས་བཞི་ཚང་བའི་སྒོ་ནས་སྡིག་སྒྲིབ་སྦྱོང་བ་དང་། ཉམས་ཆག་བསྐང་བ། དམ་ཚིག་སྲུང་བ་སོགས་ཀྱི་སྔགས་མཆོག་ཏུ་གྱུར་པ་ཞིག་ཡིན་ནོ། །

 ༡། རྡོ་རྗེ་སེམས་དཔའི་ངོ་སྤྲོད། 

 ༡.༡ སྐུ་གཟུགས་ཀྱི་རྣམ་པ། 
རྡོ་རྗེ་སེམས་དཔའ་ནི་རྡོ་རྗེ་ཐེག་པའི་ལྷ་ཚོགས་ཀྱི་གཙོ་བོ་ཞིག་ཡིན། སྐུ་མདོག་དཀར་པོ་ཡིན་ཞིང་། ཕྱག་གཡས་པས་རྡོ་རྗེ་རྩེ་ལྔ་པ་དང་། གཡོན་པས་དྲིལ་བུ་འཛིན་པ་ཡིན། རྡོ་རྗེ་ནི་མི་ཕྱེད་པའི་ཡེ་ཤེས་མཚོན་ཞིང་། དྲིལ་བུ་ནི་ཤེས་རབ་མཚོན།

 ༡.༢ ཐུགས་ཀྱི་ཡོན་ཏན། 
ཁོང་ནི་སངས་རྒྱས་ཀུན་གྱི་ཡེ་ཤེས་ཀྱི་རང་བཞིན་དང་། སྟོང་ཉིད་དང་སྙིང་རྗེ་དབྱེར་མེད་ཀྱི་ངོ་བོ་ཡིན།

 ༡.༣ གསང་སྔགས་ལམ་གྱི་གནད་དུ་གྱུར་ཚུལ། 
རྡོ་རྗེ་སེམས་དཔའ་ནི་དབང་བསྐུར་བའི་བདག་པོ་ཡིན་པས། གསང་སྔགས་ཀྱི་ལམ་ལ་ཞུགས་པ་ཐམས་ཅད་ཀྱིས་བླ་མར་བསྟེན་དགོས། ཁོང་གི་སྔགས་ཨོཾ་བཛྲ་སཏྭ་ཧཱུྃ་ནི་སྡིག་སྒྲིབ་སྦྱོང་བའི་མཆོག་ཏུ་གྱུར་པ་ཡིན། མདོར་ན། རྡོ་རྗེ་སེམས་དཔའ་ནི་རྒྱུད་སྡེ་ཀུན་གྱི་མངའ་བདག་དང་། རིག་པ་གཉུག་མའི་ངོ་བོ། སྒྲིབ་གཉིས་སྦྱོང་མཁན་གྱི་ལྷ་མཆོག་ཡིན་ནོ། །

 ༢། ཡིག་བརྒྱའི་སྔགས་ཀྱི་ཡིག་འབྲུ་སོ་སོའི་གོ་དོན། 

 ༢.༡ སྔགས་ཀྱི་ཡིག་འབྲུ་རྣམས་ཀྱི་སྤྱི་དོན། 
རྡོ་རྗེ་སེམས་དཔའི་ཡིག་བརྒྱ་ནི། ཨོཾ་བཛྲ་སཏྭ་ས་མ་ཡ། མ་ནུ་པཱ་ལ་ཡ། བཛྲ་སཏྭ་ཏྭེ་ནོ་པ་ཏིཥྛ། དྲྀ་ཌྷོ་མེ་བྷ་ཝ། སུ་ཏོ་ཥྱོ་མེ་བྷ་ཝ། སུ་པོ་ཥྱོ་མེ་བྷ་ཝ། ཨ་ནུ་རཀྟོ་མེ་བྷ་ཝ། སརྦ་སིདྡྷི་མྨེ་པྲ་ཡཙྪ། སརྦ་ཀརྨ་སུ་ཙ་མེ། ཙིཏྟཾ་ཤྲེ་ཡཿ་ཀུ་རུ་ཧཱུྃ། ཧ་ཧ་ཧ་ཧ་ཧོཿ བྷ་ག་ཝན། སརྦ་ཏ་ཐཱ་ག་ཏ། བཛྲ་མཱ་མེ་མུཉྩ། བཛྲཱི་བྷ་ཝ། མ་ཧཱ་ས་མ་ཡ་སཏྭ་ཨཱཿ ཞེས་པ་སྟེ། ཡིག་འབྲུ་བརྒྱ་ཡོད་པས་ཡིག་བརྒྱ་ཞེས་བྱའོ། །

སྔགས་འདི་ནི་རྡོ་རྗེ་སེམས་དཔའི་དམ་ཚིག་གི་སྔགས་ཡིན་ཏེ། རྡོ་རྗེ་སེམས་དཔའི་ཐུགས་རྗེ་ལ་བརྟེན་ནས་སྡིག་སྒྲིབ་སྦྱོང་བ་དང་། དམ་ཚིག་སྲུང་བ། བྱིན་རླབས་དང་དངོས་གྲུབ་ཐོབ་པའི་སྔགས་མཆོག་ཏུ་གྱུར་པ་ཞིག་ཡིན་ནོ། །

 ༢.༢ ཡིག་འབྲུ་སོ་སོའི་བྱེ་བྲག་གི་དོན། 

ༀ་ནི་དེ་བཞིན་གཤེགས་པ་ཐམས་ཅད་ཀྱི་སྐུ་རྡོ་རྗེའི་ངོ་བོ་གཞོམ་མེད་ཡི་གེའི་རྣམ་པར་ཤར་བ་སྐུ་ལྔའམ་སྐུ་གསུམ་སྐབས་འདིར་གཙོ་བོ་མཚོན་པའོ།།
 བཛྲ་ནི་ཤེས་རབ་སྟོང་པ་ཉིད་ཀྱི་རང་བཞིན་མཚོན།
 སཏྭ་ནི་སེམས་དཔའ་སྟེ་ཐབས་སྙིང་རྗེ་ཆེན་པོའི་དོན།
 ས་མ་ཡ་ནི་དམ་ཚིག་སྟེ་སྔགས་ཀྱི་དམ་ཚིག་སྲུང་བའི་ངོ་བོ་ཡིན།
 མ་ནུ་པཱ་ལ་ཡ་ནི་མ་ནུ་ནི་རྗེས་སུ། པཱ་ལ་ཡ་ནི་སྐྱོང་བ། བདག་ལ་རྗེས་སུ་སྐྱོང་མཛོད་ཀྱེ།
 བཛྲ་སཏྭ་ཏྲྭེ་ནོ་པ་ནི་རྡོ་རྗེ། སཏྭ་ནི་སེམས་དཔའ། ཏྭེ་ནོ་པ་ནི་ཁྱེད་ཀྱིས་ཉེ་བར་ཞེས་པ་སྟེ། རྡོ་རྗེ་སེམས་དཔའ་ཁྱེད་ཉེ་བར།
 ཏིཥྛ་དྲཱྀ་ཌྷོ་མེ་བྷ་ཝ་སྟེ་ཏིཥྛ་ནི་བཞུགས་པ། དྲཱྀ་ཌྷོ་ནི་བརྟན་པར། མེ་ནི་བདག བྷ་ཝ་ནི་མཛོད་ཅིག བརྟན་པར་བདག་ལ་བཞུགས་པར་མཛོད།
 སུ་ཏོ་ཥྱོ་མེ་བྷ་ཝ་སྟེ་སུ་ནི་ལེགས་པར། ཏོ་ཥྱོ་ནི་ཚིམ་པར། མེ་ནི་བདག བྷ་ཝ་ནི་མཛོད་ཅིག ལེགས་པར་ཚིམ་པར་བདག་མཛོད་ཅིག
 སུ་པོ་ཥྱོ་མེ་བྷ་ཝ་སྟེ་སུ་ནི་ལེགས་པར། པོ་ཥྱོ་ནི་རྒྱས་པར། མེ་ནི་བདག བྷ་ཝ་ནི་མཛོད་ཅིག ལེགས་པར་རྒྱས་པར་བདག་མཛོད་ཅིག
 ཨ་ནུ་རཀྟོ་མེ་བྷ་ཝ་སྟེ་ཨ་ནུ་ནི་རྗེས་སུ། རཀྟོ་ནི་ཆགས་པར། མེ་ནི་བདག བྷ་ཝ་ནི་མཛོད་ཅིག བདག་ལ་རྗེས་སུ་ཆགས་པར་མཛོད།
 སརྦ་སིདྡྷི་མྨེ་པྲ་ཡཙྪ་སྟེ་སརྦ་ནི་ཐམས་ཅད་དང་། སིདྡྷི་ནི་དངོས་གྲུབ་དང་། མྨེ་ནི་བདག་ལ་དང་། པྲ་ཡཙྪ་ནི་སྩོལ་ཅིག་ཅེས་པའོ། དངོས་གྲུབ་ཐམས་ཅད་བདག་ལ་སྩོལ།
 སརྦ་ཀརྨ་སུ་ཙ་མེ་སྟེ་སརྦ་ནི་ཐམས་ཅད། ཀརྨ་ནི་ལས། སུ་ནི་རྣམས། ཙ་ནི་ཡང་། མེ་ནི་བདག་སྟེ། ལས་རྣམས་ཐམས་ཅད་ལའང་བདག
 ཙིཏྟཾ་ཤྲཱེ་ཡཾ་ཀུ་རུ་ཧཱུྃ་སྟེ་ཙིཏྟཾ་ནི་སེམས། ཤྲཱེ་ཡཾ་ནི་དགེ་བར། ཀུ་རུ་ནི་མཛོད་ཅིག བདག་གི་སེམས་ནི་དགེ་བར་མཛོད། ཧཱུྃ་ནི་ཐུགས་ཡེ་ཤེས་ཆེན་པོ་མཚོན།
 ཧ་ཧ་ཧ་ཧ་ཧོཿ ཧ་བཞི་ནི་གཞི་ལམ་འབྲས་བུའི་ཆོས་མཚོན། ཧོཿནི་གཉིས་སུ་མེད་པའི་ལྟ་བ་ཆེན་པོ་མཚོན།
 བྷ་ག་ཝཱན། བྷ་ག་ཝཱན་ནི་བཅོམ་ལྡན་འདས།
 སརྦ་ཏ་ཐཱ་ག་ཏ། སརྦ་ནི་ཐམས་ཅད། ཏ་ཐཱ་ག་ཏ་ནི་དེ་བཞིན་གཤེགས་པ་ཞེས་བྱ། བཅོམ་ལྡན་དེ་བཞིན་གཤེགས་པ་ཀུན།
 བཛྲ་མཱ་མེ་མུཉྩ་སྟེ་བཛྲ་ནི་རྡོ་རྗེ། མ་ནི་དགག་སྒྲ། མེ་ནི་བདག མུཉྩ་དོར་ཅིག རྡོ་རྗེ་བདག་ནི་མ་དོར་ཅིག
 བཛྲི་བྷ་ཝ་སྟེ་བཛྲི་ནི་རྡོ་རྗེ་ཅན། བྷ་ཝ་ནི་མཛོད་ཅིག རྡོ་རྗེ་ཅན་དུ་མཛད་དུ་གསོལ།
 མ་ཧཱ་ས་མ་ཡ་སཏྭ་ཨཱཿ མ་ཧཱ་ནི་ཆེན་པོ། ས་མ་ཡ་ནི་དམ་ཚིག སཏྭ་ནི་སེམས་དཔའ། ཨཱཿནི་གསུང་རྡོ་རྗེ་མཚོན་པའི་ཡིག་འབྲུའོ། །དམ་ཚིག་ཆེན་པོ་སེམས་དཔའ་གསུང་། ཨཱཿནི་གསུང་རྡོ་རྗེའི་ངོ་བོ་མཚོན།

 ༣། ཡིག་བརྒྱའི་ཀློག་ཐབས། 

 ༣.༡ སྒྲ་དག་གི་སྐོར། 
ཡིག་བརྒྱ་བཟླ་བའི་ཚེ་སྒྲ་དག་པར་བཟླ་དགོས་ཏེ། "སྔགས་དང་བསྙེན་པ་བཟླ་བའི་དུས་སུ་ཐ་མལ་མ་དག་པའི་ལོང་གཏམ་གཞན་དང་བསྲེས་ནས་བཟླ་བ་ནི། སྔགས་མ་དག་པ་ཡིན་ཏེ། དཔེར་ན་གསེར་དང་དངུལ་ལ་ར་གན་ནམ་ཟངས་ལ་སོགས་པ་ཅུང་ཟད་འདྲེས་ཀྱང༌། གསེར་མིན་ནམ་དངུལ་ལོག་ཏུ་གྲགས་ཏེ། དེས་གསེར་དངུལ་གྱི་གོ་མི་ཆོད་པ་དང་འདྲ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource ཡིག་འབྲུ་རེ་རེ་བཞིན་གསལ་པོར་བཏོན་ཏེ། མགྱོགས་དྲགས་པ་དང་དལ་དྲགས་པ་གཉིས་ཀ་སྤངས་ནས། རང་བཞིན་གྱི་ཀློག་ཚད་དུ་བཟླ་དགོས། ཁྱད་པར་དུ་སྔགས་ཀྱི་ཚིག་མཚམས་རྣམས་གསལ་པོར་ཕྱེ་སྟེ་བཟླ་དགོས་སོ། །

 ༣.༢ བཟླས་པའི་ཚུལ། 
"ཨོ་རྒྱན་ཆེན་པོའི་ཞལ་ནས་ཀྱང༌། །ལོ་གཅིག་འབད་བསྙེན་བྱས་པ་བས། ཟླ་གཅིག་སྨྲ་བཅད་བྱས་པ་དགའ། །ཞེས་གསུངས།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource དེས་ན་བཟླས་པའི་ཚེ་སྨྲ་བཅད་བྱས་ཏེ། སེམས་རྩེ་གཅིག་ཏུ་གཏད་ནས་བཟླ་དགོས་སོ། །"དེས་ན་ད་ལྟའི་དུས་གྲོང་ཆོག་པ་རྣམས་ཀྱང་ཚོགས་གྲལ་སོགས་སུ་འདོན་པ་དང་བཟླས་བརྗོད་ཀྱི་དུས་སྨྲ་བཅད་བྱེད་པ་ནི་ཅི་ནས་ཀྱང་གལ་ཆེ། ཐ་མལ་པའི་ངག་འཁྱལ་དང་འདྲེས་པའི་འདོན་བཟླས་སོགས་ལ་སྙིང་པོ་ཅི་ཡང་མེད་པ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource དེས་ན་བཟླས་པའི་སྐབས་སུ་གཞན་གྱི་གཏམ་གླེང་སོགས་རྩ་བ་ནས་མི་བྱའོ། །

 ༤། སྒོམ་བཟླས་བྱེད་ཚུལ། 

 ༤.༡ སྒོམ་པའི་དམིགས་པ། 

 ༤.༡.༡ རྟེན་གྱི་སྟོབས། 
"རང་ཉིད་ཐ་མལ་དུ་གནས་པའི་སྤྱི་བོར་མདའ་གང་ཙམ་གྱི་སྟེང་གི་ནམ་མཁར་པདྨ་དཀར་པོ་འདབ་མ་སྟོང་ལྡན་ཞིག་བསྒོམ། དེའི་སྟང་དུ་ཟླ་བའི་དཀྱིལ་འཁོར་ཉ་གང་བ་ཞིག་བསྒོམ། ཉ་གང་ཟེར་བ་དེ་ཆེ་ཆུང་གི་ཚད་མ་ཡིན་གྱི། ཟླ་བའི་ཆ་ཤས་ཐམས་ཅད་ཁ་གང་བའི་ཚེས་བཅོ་ལྔའི་ཟླ་བ་ལྟ་བུ་ཕྱོགས་ཐམས་ཅད་ལ་ཡ་ཡོ་འཁྱག་འཁྱོག་མེད་པར་འཁྱིལ་ལེར་ཡོད་པའི་དོན་ཡིན། དེའི་སྟེང་དུ་ཧཱུྃ་ཡིག་དཀར་པོ་འོད་ཟེར་བཀྲག་མདངས་དང་ལྡན་པ་གཅིག་སྒོམ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "དེ་ནས་སྐད་ཅིག་གིས་ཧཱུྃ་ཡིག་དེ་ཉིད་གནས་འགྱུར་ནས། ངོ་བོ་དུས་གསུམ་སངས་རྒྱས་ཐམས་ཅད་འདུས་པའི་ངོ་བོ་མཚུངས་མེད་ཐུགས་རྗེའི་གཏེར་མཛོད་དཔལ་ལྡན་རྩ་བའི་བླ་མ་ཡིན་པ་ལ། རྣམ་པ་ལོངས་སྤྱོད་རྫོགས་པའི་སྐུ་སྟོན་པ་རྡོ་རྗེ་སེམས་དཔའ་སྐུ་མདོག་དཀར་པོ་གངས་རིའི་ཕུང་པོ་ལ་ཉི་མ་འབུམ་གྱིས་འཁྱུད་པ་ལྟ་བུ། ཞལ་གཅིག་ཕྱག་གཉིས་ཕྱག་གཡས་རིག་སྟོང་གི་རྡོ་རྗེ་རྩེ་ལྔ་པ་ཐུགས་ཀར་གཏོད་པའི་ཚུལ་གྱིས་འཛིན་པ། གཡོན་སྣང་སྟོང་གི་དྲིལ་བུ་དཀུ་ལ་བརྟེན་པ། ཞབས་གཉིས་རྡོ་རྗེའི་སྐྱིལ་མོ་ཀྲུང་གིས་བཞུགས་པ། སྐུ་ལ་ལོངས་སྤྱོད་རྫོགས་པའི་རྒྱན་ཆས་བཅུ་གསུམ་གྱིས་སྤྲས་པ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "ཡུམ་སྙེམས་མ་དཀར་མོ་དང་གཉིས་མེད་དུ་འཁྲིལ་བ། སྐུ་སྣང་ལ་རང་བཞིན་མ་གྲུབ་པ་སྣང་སྟོང་ཆུ་ཟླ་ལྟ་བུའམ། མེ་ལོང་དུ་གཟུགས་བརྙན་ཤར་བ་ལྟ་བུ་བཀྲ་ལམ་མེ་ཡོད་པ། རང་གི་སྤྱི་བོར་རང་གི་ཁ་ལྟ་ཕྱོགས་སུ་ཞལ་གྱུ་ནས་བཞུགས་ཡོད་པ་དེ་ལྟ་བུ་ཞིག་བསྒོམ་པ་དེ་རྟེན་གྱི་སྟོབས་ཡིན།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource
རྒྱན་ཆ་བཅུ་གསུམ་ནི། དར་གྱི་ཆས་གོས་ལྔ་(ཅོད་པན། སྟོད་གཡོགས། དར་དཔྱངས། སྐུ་རེགས། སྨད་དཀྲིས)དང་། རིན་པོ་ཆེའི་རྒྱན་བརྒྱད་(དབུ་རྒྱན། སྙན་རྒྱན། མགུལ་རྒྱན། དཔུང་རྒྱན། དོ་ཤལ། ཕྱག་གདུབ། སོར་གདུབ། ཞབས་གདུབ)བཅས་སོ། །
གསལ་བཏབ་པའི་སྐུ་དེ་ཡང་"སྣང་ཆ་ནས་སྤྱན་གྱི་དཀར་ནག་ཚུན་ཆད་མ་འདྲེས་པར་གསལ་བ་ལ། སྟོང་ཆ་ནས་དངོས་པོ་གདོས་བཅས་ཤ་ཁྲག་ནང་ཁྲོལ་ལ་སོགས་པའི་རྣམ་པར་གྲུབ་པ་སྤུ་ཙམ་ཡང་མེད་པ། ནམ་མཁར་འཇའ་ཚོན་ཤར་བའམ། ཤེས་བུ་མ་དྲི་མ་མེད་པ་ལྟ་བུ། དྲིན་ཆེན་རྩ་བའི་བླ་མ་དང་མགོན་པོ་རྡོ་རྗེ་སེམས་དཔའ་གཉིས་སུ་མེད་པའི་རང་བཞིན་ཐུགས་ཡེ་ཤེས་ཀྱི་མཁྱེན་ཆ་དང་བཅས་པས། བདག་དང་སེམས་ཅན་ཐམས་ཅད་ལ་ཐུགས་བརྩེ་བ་ཆེན་པོས་རྗེས་སུ་དགོངས་ཏེ་བཞུགས་པ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource ཞེས་གསལ་སྣང་དང་རིག་སྟོང་དབྱེར་མེད་དུ་བསྒོམ་མོ། །

 ༤.༡.༢ བདུད་རྩིའི་རྒྱུན་འབེབས་པ། 
རྡོ་རྗེ་སེམས་དཔའི་སྤྱན་སྔར་སྔར་བྱས་ཀྱི་སྡིག་སྒྲིབ་ཐམས་ཅད་མཐོལ་ལོ་བཤགས་སོ་སྙམ་དུ་འགྱོད་པ་དྲག་པོས་བཤགས། ཕྱིན་ཆད་སྲོག་ལ་བབ་ཀྱང་མི་བྱེད་སྙམ་དུ་སྡོམ་སེམས་བརྟན་པོ་བྱས་ནས། "ཨཱཿབདག་ཉིད་ཐ་མལ་སྤྱི་བོ་རུ། །སོགས་ནས། མ་ལུས་བྱང་པར་མཛད་དུ་གསོལ། །ཞེས་བརྗོད།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "དེ་ནས་རྡོར་སེམས་ཡབ་ཡུམ་གཉིས་སུ་མེད་པའི་ཐུགས་ཀར་ཟླ་བའི་དཀྱིལ་འཁོར་ཡུངས་ཀར་གླེབས་པ་ཙམ་གྱི་སྟེང་དུ་ཧཱུྃ་ཡིག་དཀར་པོ་སྤུས་བྲིས་པ་ལྟ་བུ་ཞིག་གསལ་ལ། ཨོཾ་བཛྲ་སཏྭ་ས་མ་ཡ་སོགས། ཡི་གེ་བརྒྱ་པ་ཚར་གཅིག་བརྗོད་པས། ཧཱུྃ་གི་མཐའ་སྐོར་དུ་ཡི་གེ་བརྒྱ་པོར་ལངས་པ་ལྟ་བུ་གཅིག་ལ་གཅིག་མ་རེག་ཙམ་དུ་བསྐོར་བར་བསམ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "དེ་ནས་རང་གི་ངག་ནས་ཡི་གེ་བརྒྱ་པ་གསོལ་འདེབས་ཀྱི་ཚུལ་དུ་བཟླས་པས། ཡིག་འབྲུ་རྣམས་ལས་ཐུགས་རྗེ་ཡེ་ཤེས་ཀྱི་བདུད་རྩི་འཁྱགས་རོམ་མེས་ཞུ་བ་ལས་ཆུའི་ཐིགས་པ་ལྟར། ཐིག་ཐིག་ཧྲམ་ཧྲམ་དུ་བབས་པ། སྐུའི་དབྱིབས་བརྒྱུད་ཡབ་ཡུམ་སྙོམས་པར་ཞུགས་པའི་སྦྱོར་མཚམས་ནས་ཐོན་རང་གཞན་སེམས་ཅན་ཐམས་ཅད་ཀྱི་སྤྱི་བོ་ནས་ཞུགས།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "ལུས་ཀྱི་ནང་གི་ནད་ཐམས་ཅད་ཁྲག་རུལ་རྣག་རུལ། གདོན་ཐམས་ཅད་སྲོག་ཆགས་སྡོམ་སྡིག་པ་སྦལ་བ་ཉ་སྦྲུལ་ལྕོང་མོ་ཤིག་ལ་སོགས་པའི་རྣམ་པ། སྡིག་སྒྲིབ་ཐམས་ཅད་དུད་ཁུ་སོལ་ཁུ་ཐལ་དུད་སྤྲིན་པ་རླངས་པའི་རྣམ་པར་ཆུ་སྣ་རྒྱུག་པས་ས་རྡུལ་དེད་པ་ལྟར་བདུད་རྩིའི་རྒྱུན་གྱིས་ཐོགས་པ་མེད་པར་དེད་དེ་རྐང་མཐིལ་འོག་སྒོ་བ་སྤུའི་བུ་ག་རྣམས་ནས་ནག་ཉིལ་གྱིས་ཕྱིར་ཐོན།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "རང་གི་འོག་ཏུ་ས་གས་པའི་མར་ཞབས་ན། འཆི་བདག་ལས་ཀྱི་གཤིན་རྗེ་ལ་འཁོར་ལན་ཆགས་བུ་ལོན་ཤ་མཁོན་གྱི་བདག་པོ་བདག་མོ་ཐམས་ཅད་ཀྱིས་བསྐོར་ཏེ་ཁ་ལག་སྦར་གསུམ་བཟེད་ནས་ཡོད་པའི་ནང་དུ་སོང་བར་བསམས་ལ་ཡིག་བརྒྱ་བཟླ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

དམིགས་པ་གསལ་པོར་འཛིན་མ་ནུས་ན། "རེས་འགའ་རྡོ་རྗེ་སེམས་དཔའི་སྐུ་ཞལ་ཕྱག་སོགས་ལ་དམིགས་པ་གཏད་དེ་བཟླ། རེས་འགའ་རྒྱན་ཆ་ལུགས་ལ་དམིགས་པ་གཏད་དེ་བཟླ། རེས་འགའ་བདུད་རྩིའི་རྒྱུན་གྱིས་ནད་གདོན་སྡིག་སྒྲིབ་བཀྲུ་བ་ལ་དམིགས་པ་གཏད་དེ་བཟླ། རེས་འགའ་འགྱོད་པ་དང་སྡོམ་སེམས་དྲན་པར་བྱས་ཏེ་བཟླ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

བཟླས་པའི་མཐར། "ས་འོག་ན་འཁོད་པའི་འཆི་བདག་ལས་ཀྱི་གཤིན་རྗེ་ལ་སོགས་ལན་ཆགས་བུ་ལོན་ཤ་མཁོན་གྱི་བདག་པོ་རྣམས་ཀྱང་ངོམས་ཤིང་ཚིམ། ལན་ཆགས་འཁོར། བུ་ལོན་སོད། ཤ་མཁོན་བྱང༌། སྡིག་སྒྲིབ་དག་གཤིན་རྗེ་དེའི་ཁ་ལག་སྦར་གསུམ་ཡང་ཟུམ། ས་གས་པ་ཡང་སོས།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "རང་གི་ལུས་འདི་ཡང་ཕྱི་གསལ་ནང་གསལ་འོད་ཀྱི་རང་བཞིན་དུ་ཡོད་པའི་ལུས་དབུས་སུ་རྩ་དབུ་མ་དང༌། དེ་ལས་གྱེས་པའི་འཁོར་ལོ་བཞི་པོ་གདུགས་ཀྱི་རྩི་བསམ་ལྟ་བུ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource ལྟེ་བ་སྤྲུལ་པའི་འཁོར་ལོ། སྙིང་ག་ཆོས་ཀྱི་འཁོར་ལོ། མགྲིན་པ་ལོངས་སྤྱོད་ཀྱི་འཁོར་ལོ། སྤྱི་བོ་བདེ་ཆེན་གྱི་འཁོར་ལོ་བཅས་གསལ་གདབ་བོ། །

"སླར་ཡང་བདུད་རྩིའི་རྒྱུན་སྔར་ལྟར་བབ་པས། རང་གི་ལུས་སྤྱི་བོར་བདེ་ཆེན་གྱི་འཁོར་ལོ་ནས་བཟུང་སྟེ་རྩ་འཁོར་ལོ་བཞི་པོ་ཐམས་ཅད་དང༌། དེ་ལས་གྱེས་པའི་ལུས་ཀྱི་ནང་ཐམས་ཅད་རྐང་ལག་གི་སོར་མོའི་རྩེ་ཚུན་ཆད། ཤེས་བུམ་འོ་མས་གང་བ་ལྟར་བདུད་རྩིའི་རྒྱུན་གྱིས་སྐྱ་ལྟེམ་མེ་གང༌། བུམ་དབང༌། གསང་དབང་། ཤེར་དབང༌། ཚིག་དབང་རིན་པོ་ཆེ་སྟེ་དབང་བཞི་ཐོབ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "ལས་ཀྱི་སྒྲིབ་པ། ཉོན་མོངས་པའི་སྒྲིབ་པ། ཤེས་བྱའི་སྒྲིབ་པ། བག་ཆགས་ཀྱི་སྒྲིག་པ་སྟེ་སྒྲིབ་པ་བཞི་དག་པ། དགའ་བ། མཆོག་དགའ། ཁྱད་པར་གྱི་དགའ་བ། ལྷན་ཅིག་སྐྱེས་པའི་དགའ་བ་སྟེ་དགའ་བ་བཞིའི་ཡེ་ཤེས་རྒྱུད་ལ་སྐྱེས། སྤྲུལ་སྐུ། ལོངས་སྐུ། ཆོས་སྐུ། ངོ་བོ་ཉིད་སྐུ་སྟེ་སྐུ་བཞིའི་གོ་འཕང་རྒྱུད་ལ་བཞག་པར་བསམ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

 ༤.༡.༣ རང་གཞན་དོན་གཉིས་ཀྱི་དམིགས་པ། 
གནོང་འགྱོད་ཀྱི་ཚིག་བརྗོད་མ་ཐག་ཏུ། "བླ་མ་རྡོ་རྗེ་སེམས་དཔའ་དགྱེས་བཞིན་ཞལ་འཛུམ་པ་དང་བཅས་ཏེ། རིགས་ཀྱི་བུ་ཁྱོད་ཀྱི་སྡིག་སྒྲིབ་ཉམས་ཆག་ཐམས་ཅད་དག་པ་ཡིན་ནོ། །ཞེས་གནང་བ་བྱིན་ཏེ་འོད་དུ་ཞུ་ནས་རང་ལ་ཐིམ་པའི་རྐྱེན་གྱིས་རང་ཉིད་སྔར་བསྐྱེད་པ་དང་འདྲ་བའི་རྡོ་རྗེ་སེམས་དཔར་གནས་འགྱུར།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

རང་དོན་གྱི་དམིགས་པ་ནི། "དེའི་ཐུགས་ཀར་ཟླ་བའི་དཀྱིལ་འཁོར་ཡུངས་འབྲུ་གླེབས་པ་ཙམ་གྱི་སྟེང་དུ། དབུས་སུ་ཧཱུྃ་མཐིང་ག་དེའི་མདུན་དུ་ཨོཾ་དཀར་པོ། གཡས་སུ་བཛྲ་སེར་པོ། རྒྱབ་ཏུ་ས་དམར་པོ། གཡོན་དུ་ཏྭ་ལྗང་གུ་རྣམས་གསལ་ནས། །ཨོཾ་བཛྲས་ཏྭ་ཧཱུྃ། ཞེས་བཟླས་པ་དང་མཉམ་དུ་ཡིག་འབྲུ་ལྔ་པོ་ལས། འོད་ཟེར་ཁ་དོག་དཀར་སེར་དམར་ལྗང་མཐིང་ག་ལྔ་ཡར་འཕྲོས།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "དེའི་རྩེ་ལ་སྒེག་སོགས་འདོད་ཡོན་གྱི་ལྷ་མོ་རྣམས་ཀྱི་ཕྱག་ན་བཀྲ་ཤིས་རྟགས་བརྒྱད། རྒྱལ་སྲིད་སྣ་བདུན། འཕེན་གདུགས། རྒྱལ་མཚན། བླ་རེ། གསེར་གྱི་འཁོར་ལོ་རྩིབས་སྟོང༌། དུང་དཀར་གཡས་སུ་འཁྱིལ་བ་ལ་སོགས་མཆོད་རྫས་དཔག་ཏུ་མེད་པ་སྤྲོས་ནས། ཕྱོགས་བཅུའི་ཞིང་ཁམས་རབ་འབྱམས་བསམ་གྱིས་མི་ཁྱབ་པ་ན་བཞུགས་པའི་རྒྱལ་བ་སྲས་དང་བཅས་པ་ཐམས་ཅད་ལ་ཐུགས་མཉེས་པའི་མཆོད་པ་ཕུལ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "ཚོགས་རྫོགས་སྒྲིབ་པ་དག་ཐུགས་རྗེ་དང་བྱིན་རླབས་ཐམས་ཅད་འོད་ཟེར་ཁ་དོག་སྣ་ཚོགས་པའི་རྣམ་པར་བྱུང་ནས་རང་ལ་ཐིམ་པས། མཆོག་ཐུན་མོང་གི་དངོས་གྲུབ་ལམ་དང་འབྲེལ་བ་རིག་འཛིན་བཞི་དང༌། མཐར་ཐུག་གི་འབྲས་བུ་མི་སློབ་ཟུང་འཇུག་གི་གོ་འཕང་མངོན་དུ་གྱུར་པར་བསམ་པ་དེ། རང་དོན་ཆོས་སྐུའི་རྟེན་འབྲེལ་བསྒྲིགས་པ་ཡིན།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

གཞན་དོན་གྱི་དམིགས་པ་ནི། "ཡང་ཡིག་འབྲུ་ལྔ་པོ་ལས་འོད་ཟེར་ཁ་དོག་སྣ་ཚོགས་བརྒྱ་སྟོང་གྲངས་མེད་པ་མར་འཕྲོས། ཁམས་གསུམ་རིགས་དྲུག་གི་སེམས་ཅན་ཐམས་ཅད་ལ་ཕོག། དེ་རྣམས་ཀྱི་རྒྱུད་ལ་ཡོད་པའི་སྡིག་སྒྲིབ་སྡུག་བསྔལ་བག་ཆགས་དང་བཅས་པ་ཐམས་ཅད་མུན་པར་ཉི་མ་ཤར་བ་ལྟར་སངས་སངས་དག།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "ཕྱི་སྣོད་ཀྱི་འཇིག་རྟེན་ཐམས་ཅད་མངོན་པར་དགའ་བའི་ཞིང་ཁམས་དང༌། ནང་བཅུད་ཀྱི་སེམས་ཅན་ཐམས་ཅད་རྡོ་རྗེ་སེམས་དཔའ་དཀར་སེར་དམར་ལྗང་མཐིང་ག་ལྔའི་རང་བཞིན་དུ་གྱུར་ནས། དེ་ཐམས་ཅད་ཀྱི་ཞལ་ནས། ཨོཾ་བཛྲ་སཏ་ཧཱུྃ། ཞེས་འུར་དི་རི་རི་སྒྲོག་པར་བསམ་ནས་བཟླ་བ་ནི། གཞན་དོན་གཟུགས་སྐུའི་རྟེན་འབྲེལ་བསྒྲིགས་པ་ཡིན།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

"དེ་ལྟར་ཡང་ཆོས་སྤྱོད་བག་ཆགས་རང་གྲོལ་ལས། འཕྲོ་འདུས་དོན་གཉིས་བྱས་ནས་རྟོག་སྒྲིབ་སྦྱངས། །ཞེས་གསུངས་པ་ཡང་འདི་ལྟ་བུའི་དམིགས་གནད་ལ་ཟེར་བ་ཡིན།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource དེས་ན་རང་དོན་དང་གཞན་དོན་གྱི་དམིགས་པ་གཉིས་ཀ་གལ་ཆེའོ། །

 ༤.༢ བཟླས་པའི་གྲངས་དང་ཚུལ། 
བཟླས་པའི་གྲངས་ལ་ཉུང་མཐའ་དང་མང་མཐའི་ཁྱད་པར་ཡོད་དེ། ཉུང་མཐའ་ནི། "དུས་གཅིག་ལ་ཡི་གེ་བརྒྱ་པ་ལན་བརྒྱ་རྩ་བརྒྱད་བཟླས་ན་སྔར་བྱས་ཀྱི་སྡིག་སྒྲིབ་དང་ཉམས་ཆག་ཐམས་ཅད་ངེས་པར་དག་པ་བླ་མ་རྡོ་རྗེ་སེམས་དཔའི་ཞལ་གྱིས་བཞེས་པ་ཡིན།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource ཞེས་གསུངས་པ་ལྟར་རོ།།

ཉིན་རེ་བཞིན་གྱི་ཉམས་ལེན་ལ། "ཉིན་རེ་བཞིན་རྡོ་རྗེ་སེམས་དཔའ་བསྒོམས་ནས་ཡི་གེ་བརྒྱ་པ་ཉི་ཤུ་རྩ་གཅིག་རེ་བཟླས་ན། དེས་ལྟུང་བ་བྱིན་གྱིས་བརླབས་པ་ཞེས་བྱ་སྟེ། ལྟུང་བ་བྱུང་བའི་རྣམ་སྨིན་གོང་དུ་འཕེལ་འགྲོ་རྒྱུ་མེད་པ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource ཞེས་གསུངས། མང་མཐའ་ནི། "ཡི་གེ་བརྒྱ་པ་འབུམ་ཕྲག་གཅིག་བཟླས་ན་ལྟུང་བ་ཐམས་ཅད་རྩ་བ་ནས་དག་པར་སྙིང་པོ་རྒྱན་ལས་གསུངས་ཏེ། པད་དཀར་ཟླ་བའི་གདན་གནས་པའི། །རྡོ་རྗེ་སེམས་དཔའ་ལེགས་དམིགས་ཏེ། །ཡི་གེ་བརྒྱ་པ་ཆོ་ག་བཞིན། །ཉི་ཤུ་རྩ་རེ་བཟླས་གྱུར་ན། །ལྟུང་སོགས་བྱིན་གྱིས་བརླབས་འགྱུར་ཕྱིར། །འཕེལ་བ་རུ་ནི་མི་འགྱུར་ཞེས། །གྲུབ་པ་མཆོག་རྣམས་ཀྱི་བཤད་པས། །རྟག་པར་དུ་ནི་ཉམས་སུ་བླང༌། །འབུམ་ཕྲག་གཅིག་ཏུ་བཟླས་བྱུར་ན། །རྣམ་པར་དག་པའི་བདག་ཉིད་འགྱུར། །ཞེས་གསུངས།"སྙིང་པོ་རྒྱན། (རྫ་དཔལ་སྤྲུལ་གྱིས་དྲངས་པ།) Wikisource

བཟླས་པའི་ཚུལ་ལ། "རྒྱུད་ལས་ཀྱང༌། གལ་ཏེ་ཏིང་འཛིན་འདི་མེད་ན། །རྒྱ་མཚོའི་འཇིང་གི་ཕ་ཝོང་བཞིན། །བསྐལ་པར་བཟླས་ཀྱང་འབྲས་མི་འབྱིན། །ཞེས་དང༌། དེ་བཞིན་དུ་དག་དང་མ་དག་སྟོང་འགྱུར་ཡིན། །ཏིང་འཛིན་ཡོད་མེད་འབུམ་འགྱུར་ཡིན། །ཞེས་གསུངས།"རྒྱུད། (རྫ་དཔལ་སྤྲུལ་གྱིས་དྲངས་པ།) Wikisource དེས་ན་སེམས་དམིགས་པ་ལས་མ་ཡེངས་པར་བཟླས་པ་གལ་ཆེའོ།། རྗེ་བླ་མའི་ཞལ་ནས། "གཞན་ལ་སྲུང་སྐྱོབ་བྱེད་པ་དང༌། དཀོར་ཟ་བ་རྣམས་ཀྱིས་དང་པོ་རང་གི་ངག་སྒྲིབ་སྦྱོང་བ་ལ་ཡིག་བརྒྱ་འབུམ་ཐེར་བརྒྱ་རེ་མཐོན་པའི་ཐབས་མེད་ཅེས་གསུངས་ཏེ། རྗེའི་ཞལ་སློབ་ཏུ་གྱུར་པ་ལ། ཡིག་བརྒྱ་འབུམ་ཕྲག་ཉིས་བརྒྱ་རེ་དང་བརྒྱ་རེ་ཐུབ་པ་དུ་མ་ཡོད་ཅིང༌། ཐ་མ་རྣམས་ཀྱང་ཡིག་བརྒྱ་འབུམ་ཕྲག་གཉིས་གསུམ་རེ་མ་སོང་བ་ནི་སུ་ཡང་མེད་པ་ལྟ་བུ་ཡིན་ནོ། །"རྗེ་བླ་མ། (རྫ་དཔལ་སྤྲུལ་གྱིས་དྲངས་པ།) Wikisource

 ༤.༣ ཐུན་མཚམས་སུ་བྱ་བ། 
ཐུན་བསྡུ་བའི་ཚེ། "ཕྱི་སྣོད་ཀྱི་འཇིག་རྟེན་མངོན་དགའི་ཞིང་དུ་སྣང་བ་ཐམས་ཅད་ནང་བཅུད་ཀྱི་རྡོར་སེམས་རིགས་ལྔའི་ལྷ་ཚོགས་ལ་བསྡུ། དེ་རྣམས་ཀྱང་རིམ་གྱིས་འོད་དུ་ཡལ་ནས་རང་ལ་བསྡུ། རང་ཡང་མཐའ་ནས་རིམ་གྱིས་འོད་དུ་ཡལ་ནས་ཐུགས་ཀའི་ཨོཾ་ལ་ཐིམ། ཨོཾ་བཛྲ་ལ། བཛྲ་ས་ལ། སཏ་ལ། ཏ་ཧཱུྃ་གི་ཞབས་ཀྱུ། འ་ཆུང་ཧ་ཁོག། མགོ་བོ་ཟླ་ཚེས་ཐིག་ལེ་ནཱ་དའི་བར་རིམ་བཞིན་ཐིམ་ནས། ནཱ་ད་ཡང་ནམ་མཁར་འཇའ་ཚོན་ཡལ་བ་ལྟར་མི་དམིགས་སྤྲོས་པ་དང་བྲལ་བའི་ངང་ལ་དར་ཅིག་ལྷོད་དེ་མཉམ་པར་བཞག"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

སྤྲོས་བྲལ་གྱི་ངང་ལས་སླར་ལྡང་བའི་ཚེ། "དེ་ནས་ཡང་རྣམ་རྟོག་ཅིག་འཆར་བ་རྩོམ་པ་ན། སླར་ཡང་སྣོད་བཅུད་ཐམས་ཅད་རྡོ་རྗེ་སེམས་དཔའི་ཞིང་ཁམས་སུ་བཀྲ་ལམ་གྱིས་གསལ་ལ། དགེ་བ་འདི་ཡིས་མྱུར་དུ་བདག །རྡོ་རྗེ་སེམས་དཔའ་འགྲུབ་གྱུར་ནས། །སོགས་བསྔོ་བ་དང་སྨོན་ལམ་བྱ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

དེ་ལྟར་བསྒོམས་པས་"དམིགས་པའི་གནད་འདི་ལྟ་བུ་ལ་བརྟེན་ནས་གསང་སྔགས་རྡོ་རྗེ་ཐེག་པ་ཐབས་མཁས་པའི་གནད་ཀྱིས་བསོད་ནམས་དང་ཡེ་ཤེས་ཀྱི་ཚོགས་བསམ་གྱིས་མི་ཁྱབ་པ་ཡང་སྐད་ཅིག་མ་རེ་ལ་རྫོགས་ཤིང༌། ནམ་མཁས་གར་ཁྱབ་ཀྱི་སེམས་ཅན་གྱི་དོན་ཡང་མཉམ་དུ་བསྒྲུབ་ནུས་པ་ཡིན།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

 ༥། སྒོམ་བཟླས་ཀྱི་ཕན་ཡོན། 

 ༥.༡ སྡིག་སྒྲིབ་དག་པའི་ཕན་ཡོན། 
སྔོན་གྱི་དམ་པ་རྣམས་ཀྱིས། "སྤྱིར་སྡིག་པ་ལ་ཡོན་ཏན་མེད་ཀྱང༌། བཤགས་པས་འདག་པ་སྡིག་པའི་ཡོན་ཏན་ཡིན་གསུངས།"སྔོན་གྱི་དམ་པ་རྣམས། (རྫ་དཔལ་སྤྲུལ་གྱིས་དྲངས་པ།) Wikisource ཡིག་བརྒྱ་བཟླས་པས་སྡིག་པ་ཅི་ཙམ་ཚབས་ཆེ་ཡང་དག་པར་འགྱུར་ཏེ། "ཕྱི་སོ་ཐར་གྱི་སྡོམ་པ་དང་འགལ་བ། ནང་བྱང་ཆུབ་སེམས་ཀྱི་བསླབ་བྱ་དང་འགལ་བ། གསང་བ་སྔགས་ཀྱི་དམ་ཚིག་ཉམས་པ་སོགས་སྡིག་པའི་ལས་ཅི་ཙམ་ཚབས་ཆེ་ཡང༌། བཤགས་པས་མི་འདག་པ་མེད།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource དཔེར་ན། "བྲམ་ཟེའི་ཁྱེའུ་མི་གདུང་བའམ་སོར་མོའི་ཕྲེང་བ་ཅན་གྱི་མི་སྟོང་དགུ་བརྒྱ་གོ་དགུ་བསད་པ་ཡང༌། བཤགས་པས་སོར་ཆུད་དེ་ཚེ་དེ་ལ་དགྲ་བཅོམ་པའི་གོ་འཕང་ཐོབ། རྒྱལ་པོ་མ་སྐྱེས་དགྲས་རང་གི་ཕ་བསད་པ་ཡང་ཕྱིས་བཤགས་པས་སོར་ཆུད་དེ། དམྱལ་བ་དར་གྱི་ཕོ་ལང་བརྡབས་པ་ཙམ་མྱངས་ནས་ཐར་པ་སོགས་དུ་མ་རྫོགས་པའི་སངས་རྒྱས་ཀྱིས་མདོ་སྡེ་རྣམས་ལས་གསུངས།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource མགོན་པོ་ཀླུ་སྒྲུབ་ཀྱིས་ཀྱང༌། "གང་ཞིག་སྔོན་ཆད་བག་མེད་གྱུར་པ་ལ། །ཕྱིས་ནས་བག་དང་ལྡན་པར་གྱུར་པ་དེ། །ཟླ་བ་སྤྲིན་བྲལ་ལྟ་བུར་རྣམ་མཛེས་ཏེ། །དགའ་བོ་སོར་ཕྲེང་མཐོང་ལྡན་བདེ་བྱེད་བཞིན། །ཞེས་གསུངས།"མགོན་པོ་ཀླུ་སྒྲུབ། (རྫ་དཔལ་སྤྲུལ་གྱིས་དྲངས་པ།) Wikisource རྗེ་མི་ལའི་ཞལ་ནས། "སྡིག་བཤགས་པས་ཨེ་འདག་སྙམ་པ་ན། །དགེ་བ་དྲན་ན་འདག་པ་ཡིན། །ཞེས་གསུངས།"རྗེ་མི་ལ་རས་པ། (རྫ་དཔལ་སྤྲུལ་གྱིས་དྲངས་པ།) Wikisource དེས་ན་གཉེན་པོ་སྟོབས་བཞི་ཚང་བའི་སྒོ་ནས་བཤགས་ན་སྡིག་སྒྲིབ་ཐམས་ཅད་དག་པར་འགྱུར་རོ། །དྭགས་པོ་རིན་པོ་ཆེའི་སློབ་མ་ཞིག་གིས་སྔར་གསུང་རབ་ཀྱི་བླུས་ཟོས་པ་དྲན་ནས་འགྱོད་དེ་ཞུས་པས། གསུང་རབ་བཞེངས་པ་ལ་རྣམ་གཡེང་མང་དུ་བྱུང་བས། "སྔར་བྱས་པའི་སྡིག་པའི་ཕུང་པོ་རི་རམ་ཙམ་ཡོད་ཀྱང༌། ངོ་བོ་མཐོང་བའི་སྐད་ཅིག་ལ་འདག་པ་ཡིན་གསུངས།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource དེས་ན་སྡིག་སྦྱོང་གི་ཐབས་ཟབ་མོ་ཡིན་ནོ། །

 ༥.༢ ཉམས་ཆགས་སྦྱོང་བའི་ཕན་ཡོན། 
གསང་སྔགས་ཀྱི་དམ་ཚིག་ཉམས་པ་རྣམས་ཀྱང་ཡིག་བརྒྱ་བཟླས་པས་དག་པར་འགྱུར་ཏེ། ཉན་ཐོས་ཀྱི་ལུགས་ལ་རྩ་ལྟུང་བྱུང་ན་རྫ་བེའུ་ཆག་པ་ལྟར་སླར་གསོ་བའི་ཐབས་མེད། བྱང་སྡོམ་ནི་རིན་པོ་ཆེའི་ཉེར་སྤྱད་ཆག་པ་ལྟར་གཞན་ལ་བརྟེན་ནས་གསོ་དགོས། "གསང་སྔགས་ཀྱི་སྡོམ་པ་ནི་རིན་པོ་ཆེའི་ཉེར་སྤྱད་ཅུང་ཟད་ཞོམ་པ་དང་འདྲ་སྟེ། རང་ཉིད་ཀྱིས་ཀྱང་ལྷ་སྔགས་ཏིང་འཛིན་ལ་བརྟེན་ནས་བཤགས་པ་བྱས་ཀྱང་ལྷག་མ་མེད་པར་དག་པར་གསུངས་པ་ཡིན།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource "དེ་ཡང་འཕྲལ་དང་འབྲལ་དུ་བཤགས་ན་འདག་སླ་སྟེ། ཡུན་ལོན་ནས་ནི་ཉེས་པ་གོང་ནས་གོང་དུ་འཕེལ་བ་ཡིན་པས་བཤགས་ལྷག་པར་དཀའ་ཞིང༌། ལོ་གསུམ་འདས་ཕན་ཆད་བཤགས་པའི་ཡུལ་ལས་འདས་པས་བཤགས་པ་བྱས་ཀྱང་མི་འདག་པར་གསུངས་སོ། །"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

གསང་སྔགས་ཀྱི་དམ་ཚིག་ནི་"ཕྲ་ཞིང་གྲངས་མང་ལ་སྲུང་དཀའ་བ་ཡིན་པས། ཇོ་བོ་ལྷ་གཅིག་ལྟ་བུས་ཀྱང༌། སྔགས་ལ་ཞུགས་པའི་དུས་ཉེས་པ་ཅར་རྒྱག་ཉར་རྒྱག་བྱུང་གསུངས།"ཇོ་བོ་རྗེ་དཔལ་ལྡན་ཨ་ཏི་ཤ (རྫ་དཔལ་སྤྲུལ་གྱིས་དྲངས་པ།) Wikisource རྒྱུད་ལས། "རྡོ་རྗེ་སྲིན་པོས་སྙིང་ཁྲག་འཐུང་བ་དང༌། །ཚེ་ཐུང་ནད་མང་ནོར་ཡལ་དགྲས་འཇིགས་དང༌། །མནར་མེད་དམྱལ་བ་ཤིན་ཏུ་སྐྱི་གཡའ་བར། །སྡུག་བསྔལ་མི་བཟད་ཡུན་རིང་གནས་པར་འགྱུར། །ཞེས་གསུངས།"རྒྱུད། (རྫ་དཔལ་སྤྲུལ་གྱིས་དྲངས་པ།) Wikisource དེས་ན་ཉམས་ཆགས་བྱུང་ན་མྱུར་དུ་བཤགས་དགོས་སོ།། སྔགས་ལ་ཞུགས་པའི་སྐྱེས་བུ་ནི། "སྔགས་ལ་ཞུགས་པའི་སྐྱེས་བུ་ངན་སོང་དང༌། །སངས་རྒྱས་གཉིས་ལས་འགྲོ་ས་གསུམ་པ་མེད། །ཅེས་གསུངས།"ཡོན་ཏན་མཛོད། (རྫ་དཔལ་སྤྲུལ་གྱིས་དྲངས་པ།) Wikisource དེས་ན་དམ་ཚིག་སྲུང་བ་ལ་འབད་དགོས་ཤིང་། ཉམས་ན་ཡིག་བརྒྱས་བཤགས་པ་བྱེད་དགོས་སོ། །

 ༥.༣ དངོས་གྲུབ་ཐོབ་པའི་ཕན་ཡོན། 
དྲི་མེད་བཤགས་རྒྱུད་ལས། "རྣལ་འབྱོར་པ་གང་ཞིག་གིས་ཡི་དམ་དུ་བཅས་ནས་འདོན་ན། མི་དེ་ཚེ་འདི་ལའང་དུས་གསུམ་གྱི་སངས་རྒྱས་ཐམས་ཅད་ཀྱི་སྲས་ཀྱི་དམ་པར་དགོངས་ནས་སྲུང་སྐྱོབ་མཛད་ལ། ཤི་འཕོས་ནས་ཀྱང་བདེ་བར་གཤེགས་པ་རྣམས་ཀྱི་སྲས་ཀྱི་ཐུ་བོར་འགྱུར་པ་གདོན་མི་ཟའོ། །"དྲི་མེད་བཤགས་རྒྱུད། (རྫ་དཔལ་སྤྲུལ་གྱིས་དྲངས་པ།) Wikisource

ངག་གི་ནུས་པ་དང་བྱིན་རླབས་འབྱུང་བའི་ཕན་ཡོན་ཡང་ཡོད་དེ། "ངག་ནུས་དང་བྱིན་རླབས་ཀྱི་སྒོ་ནས་གཞན་གྱི་སྲུང་སྐྱོབ་བྱེད་པ་དང༌། སད་སེར་དང་ནད་ཡམས་གཅོད་པ། ནད་པ་དང་སྲིའུ་གསོ་བ་སོགས་རང་དོན་དང་གཞན་དོན་སྦྲེལ་མར་བྱེད་པ་རྣམས་ཀྱང༌། ངག་ནུས་དང་བྱིན་རླབས་ཡོད་པར་བྱེད་པ་ལ། ངག་གི་སྒྲིབ་པ་དག་དགོས་ཤིང༌། ངག་གི་སྒྲིབ་པ་དག་པར་བྱེད་པ་ལ་སྙིང་པོ་ཡི་གེ་བརྒྱ་པ་ལས་ལྷག་པ་སུ་ཡང་མེད།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource སྤྱོད་འཇུག་ལས། "སྡིག་པ་ཤིན་ཏུ་མི་བཟད་བྱས་ན་ཡང༌། །དཔའ་ལ་བརྟེན་ནས་འཇིགས་པ་ཆེན་པོ་ལྟར། །གང་ལ་བསྟེན་ནས་ཡུད་ཀྱིས་གྲོལ་འགྱུར་ན། །དེ་ལ་བག་ཅན་རྣམས་ཀྱིས་ཅིས་མི་བསྟེན། །དེས་ནི་དུས་མཐའི་མེ་བཞིན་སྡིག་ཆེན་རྣམས། །སྐད་ཅིག་གཅིག་གིས་ངེས་པར་སྲེག་པར་འགྱུར། །ཞེས་གསུངས།"ཤཱནྟི་དེ་ཝ། སྤྱོད་འཇུག (རྫ་དཔལ་སྤྲུལ་གྱིས་དྲངས་པ།) Wikisource

མདོར་ན། "བླ་མ་རྡོ་རྗེ་སེམས་དཔའ་ནི། རིགས་བརྒྱ་རིགས་གཅིག་ཏུ་འདུས་པའི་རང་བཞིན། གསང་ཆེན་རིགས་གཅིག་རྡོ་རྗེ་སེམས་དཔའ་ཞེས་བྱ་སྟེ། ཡི་དམ་གྱི་ལྷ་ཞི་ཁྲོ་རབ་འབྱམས་བསམ་གྱིས་མི་ཁྱབ་པ་དག་ཀྱང༌། རྡོ་རྗེ་སེམས་དཔའ་ལ་མ་འདུས་པ་མེད། ངོ་བོ་རྩ་བའི་བླ་མ་དང་དབྱེར་མེད་དུ་བསྒོམས་པས། བླ་མའི་རྣལ་འབྱོར་ཀྱང་ཀུན་འདུས་ནོར་བུའི་ལུགས་སུ་བསྒོམ་པ་ཞེས་ཤིན་ཏུ་ཟབ་པའི་མཐར་ཐུག་པ་ཡིན། སྔགས་ཀྱང་སྙིང་པོ་ཡི་གེ་བརྒྱ་པ་ལས་ལྷག་པ་མེད་ཚུལ་སྔར་བཤད་པ་ལྟར་ཡིན་པས། འདི་ལས་ཟབ་པའི་ཆོས་ནི་གང་ན་ཡང་མེད་པར་ཤེས་པར་བྱའོ།"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource

 མཇུག་བསྡུ་བ། 
རྡོ་རྗེ་སེམས་དཔའི་ཡིག་བརྒྱ་འདི་ནི་སྒྲིབ་པ་སྦྱོང་བའི་ཐབས་མཆོག་ཏུ་གྱུར་པ་ཞིག་ཡིན་ཏེ། གཉེན་པོ་སྟོབས་བཞི་དང་ལྡན་པའི་སྒོ་ནས་བསྒོམས་ན་སྡིག་སྒྲིབ་དང་ཉམས་ཆག་ཐམས་ཅད་དག་པར་འགྱུར་རོ། །དེས་ན་སྔགས་པ་རྣམས་ཀྱིས་དུས་རྒྱུན་དུ་འདི་ལ་འབད་པ་གལ་ཆེ་བར་རྫ་དཔལ་སྤྲུལ་རིན་པོ་ཆེས་གསུངས་སོ། །

"ཕན་པའི་གདམས་ངག་ཐོས་ཀྱང་ཚིག་ཏུ་ལུས། །ཅུང་ཟད་ཉམས་སུ་བླངས་ཀྱང་གཡེང་བས་བསླུས། །བདག་དང་བདག་འདྲར་འཁྲུལ་གཟུགས་སེམས་ཅན་རྣམས། །བསྐྱེད་རྫོགས་སྙིང་པོ་ལོན་པར་བྱིན་གྱིས་རློབས། །"རྫ་དཔལ་སྤྲུལ་རིན་པོ་ཆེ། ཀུན་བཟང་བླ་མའི་ཞལ་ལུང་། Wikisource ཞེས་པའི་སྨོན་ལམ་གྱིས་མཇུག་བསྡུའོ།།

 ཆོས་ཚན་འདི་དང་འབྲེལ་ཡོད་དྲ་ཐག་ཁག 
༡༽ ཡིག་བརྒྱའི་འགྲེལ་པ། པཎ་ཆེན་བློ་བཟང་ཆོས་རྒྱན། 

༢༽ ཡིག་བརྒྱའི་གོ་དོན་ཉུང་ངུ་། སི་ཏུ་ཆོས་ཀྱི་འབྱུང་གནས།

༣༽ རྡོར་སེམས་བསྒོམ་བཟླས་ཀྱི་ཁྲིད་ལས་དྲངས་པའི་ཡིག་བརྒྱའི་འགྲེལ་པ། ཨ་ཁུ་ཤེས་རབ་རྒྱ་མཚོ། 

༤༽ ཡིག་བརྒྱ་པའི་རྡོ་རྗེའི་ཚིག་འགྲེལ། མཁན་པོ་དཔལ་ལྡན་ཤེས་རབ།

 ལུང་ཁུངས།